als_Latn dik_Latn sag_Latn
09.11.2010, - E Martë
Ministri Hoxhaj dhe ambasadori Kvale marrin pjesë në ceremoninë e fillimit të mësimit në Qendrat e Kompetencës në Skenderaj dhe Malishevë
Ministri i Arsimit, Enver Hoxhaj dhe ambasadori i Norvegjisë në Kosovë, Sverre Johan Kvale, morën pjesë në ceremoninë e organizuar me rastin e fillimit të procesit mësimor në dy Qendrat e Kompetencës në Skenderaj dhe Malishevë.
Në të dy Qendrat e Kompetencës, ministri Hoxhaj ka falënderuar Qeverinë Norvegjeze dhe vet ambasadorin Sverre Johan Kvale për mbështetjen e fuqishme që i kanë dhënë arsimit në Kosovë, sidomos me ndërtimin e këtyre dy qendrave, që ministri i vlerësoi si shumë të rëndësishme për qytetarët e Skenderajt dhe Malishevës, por edhe për qytetarët e gjithë Kosovës.
Qendrat e Kompetencës, ministri Hoxhaj i vlerësoi si "forca motorike e zhvillimit të Malishevës dhe Skenderajt. "Ambsadori Kvale, më ka inspiruar vazhdimisht në punën time si ministër. Ambasadori Kvale, nuk është vetëm ambasador i Norvegjisë, por është edhe ambasador e misionar i arsimit në Kosovë", tha ai duke shprehur fjalët më falënderuese për këto vepra kapitale, ndërsa rikujtoi historinë e ndërtimit të shkollave në Malishevë e Skënderaj".
"Shteti i Kosovës, do të jetojë shumë gjatë dhe çdo herë jashtë kësaj shkolle, në shenjë falënderimi, krahas flamurit të Kosovës, do të qëndrojë edhe flamuri i shtetit norvegjez", tha ministri.
Me këtë rast, ministri Hoxhaj, përmendi synimin e Ministrisë së Arsimit që të lidhë ekonominë me arsimin dhe për të bërë këtë lidhje, ai tha se njëra nga mënyrat është edhe aftësimi në këto dy qendrat, të cilat ofrojnë mësim në lëmin e ndërtimtarisë (Qendra në Skenderaj) dhe në lëmin e Ekonomisë, Kontabilitetit/Administratës dhe Tregtisë (Qendra në Malishevë). "Shkollat e mesme. "Qëllimi ynë është që ta lidhim ekonominë me arsimin dhe të rinjtë tanë të mos shkojnë në shkollë të mesme vetëm për të pasur mundësinë të shkojnë pastaj në universitet, por të kualifikohen gjatë këtij shkollimi edhe për tregun e punës", tha ai.
Ministri Hoxhaj theksoi se dy Qendrat e Kompetencës janë objektet më moderne dhe do të punojnë me programet shkollore më moderne në rajon.
Ndërsa, ambasadori i Norvegjisë në Kosovë, Sverre Johan Kvale, rikujtoi se në ditën e vënies së gurthemelit për të dy shkollat një ka thënë se "ndërtimi i shkollave në shtetin më të ri në Evropë, me popullsinë më të re, ka kuptim".
"Të ndërtohen shkolla në një shtet të ri, me popullatë të re, është gjë e mirë. Kjo shkollë është e veçantë dhe të tilla, ka pak në tërë regjion, me standarde evropiane, ndërsa nxënësit që dalin nga këtu, mund të gjejnë punë në gjithë Evropën", theksoi ai.
Ambasadori i Norvegjisë, tha se punimet e tërësishme, do të përfundojnë në pranverën e vitit të ardhshëm, ndërsa falënderoi ata që kanë kontribuar në ndërtimin e shkollës.
Ambasadori Sverre Johan Kvale uroi mësimdhënësit dhe nxënësit, duke i porositur po ashtu që t'i shfrytëzojnë maksimalisht, në mënyrë që nga aty të dalin kuadro të aftësuara në mënyrën më të mirë të mundshme për tregun e punës.
I pranishëm në ceremoninë në Qendrën e Malishëvës ishte edhe ministri i Transportit dhe Postë Telekomunikacionit, Fatmir Limaj, i cili tha se ky është investimi më i fuqishëm, në këtë pjesë, "të cilin kurrë nuk e ka pasur Malisheva, e lënë pas dore". Prandaj, ai iu drejtuar ambasadorit norvegjez, duke i thënë se sot është qytetari më i dashur për malishevasit.
Edhe dy kryetarët e komunave ku janë ndërtuar qendrat, Sami Lushtaku e Isni Kilaj kanë shprehur falënderimet e tyre të jashtëzakonshme për Qeverinë dhe popullin norvegjez, që kanë mundësuar që fëmijët në këto komuna, por edhe nga e gjithë Kosova të kenë mundësi të inkuadrohen edhe në një formë tjetër të arsimit, e cila iu mundëson atyre daljen më të shpejtë në tregun e punës, e që po ashtu për vitet sa do të zgjasë shkollimi i tyre, nxënësit do të mësojnë në objekte shumë moderne.
Ndërtimi i Qendrave të Kompetencës në Skenderaj dhe Malishevë ka kushtuar mbi 15 milion euro, 14 .7 milion prej të cilave kanë qenë donacion i Qeverisë Norvegjeze, ndërsa 1.2 milion euro janë ndarë nga Qeveria e Kosovës.
Objekti i Qendrës në Skenderaj ka afërsisht 9.600 metër katrorë, ndërsa ai i Qendrës në Malishevë, rreth 9.200 metër katrorë. Dizajni i dy ndërtesave është inovativ dhe në përputhshmëri me trendet bashkëkohore të arkitekturës, duke i dhënë prioritet funksionalitetit, efikasitetit në shfrytëzim dhe kursim të energjisë, etj.
<<< Kthehu prapa | Shtyp këtë artikull | Dërgo me email | A A A
24.04.2015, - E Premte
MAShT dhe BB diskutuan rreth draftit “Projekti për Përmirësimin e Sistemit të Arsimit në Kosovë”
Ministri i Arsimit, Shkencës dhe Teknologjisë, z. Arsim Bajrami, mori pjesë në prezantimin e draftit të projektit të...
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn